Det er en langsommelig affære for 51-årige Lars Gjøderum fra Hjørring at bestige en trappe. Han er invalideret af sygdommen NSF. En hudsygdom, der skaber hævelse og stramning af huden omkring især leddene. Der er ingen behandling. -Det er hårdt. Der skal en god psyke til, fortæller han. I  1998 fik han som en af de første i Danmark en MR-skanning med kontrastvæsken omniscan. Det hele er opgivet, fordi kroppen ikke vil være med til det. Mindst 60 danske nyrepatienter fik sygdommen NSF og blev invalideret efter behandling med kontrastvæsken. I 2010 blev det slået fast, at lægemiddelstyrelsen begik en alvorlig fejl, da de i 1998 tillod midlet til patienter med nyreproblemer. De har nemlig svært ved at udskille tungmetallet som væsken danner i kroppen. -Det er en kolossal ændring fra at være fuldstændig aktiv til ikke at kunne noget. Det hele er opgivet, fordi kroppen ikke vil være med til det, fortæller Lars Gjøderum fra sengen i dialyseafsnittet på sygehuset. Her skal han ligge fire gange om ugen. -Jeg håber, at jeg snart kan få en ny nyre. Så vil sygdommen nemlig udvikle sig langsommere. Regeringen oprettede i 2011 en pulje på 20 millioner kroner til ofrene for omniscan. Derudover har ofrene fået erstatning fra patienterstatningen. Bortset fra Lars Gjøderum og én anden person. Da lægerne fandt ud af, hvad Lars’ symptomer skyldtes, var der nemlig gået mere end 10 år. Han  er ikke ligestillet med de andre ofre Lægemiddelskaden var dermed ifølge patienterstatningsloven forældet.  Men Lars havde ingen forudsætning for at søge inden fristen udløb, for ingen vidste, at fans symptomer skyldes kontrastvæsken. Siden 2011 har han kæmpet for at blive ligestillet med de andre ofre for omniscan. Jeg synes, det er at trække folk i pinebænken at skulle vente så længe. Med advokaten Henrik Willadsens hjælp forsøger Lars Gjøderum stadig efter fem år at trænge igennem til politikerne. - Lars kan jo ikke arbejde mere, så der er jo er helt klart et økonomisk aspekt i det. Men derudover er der jo også det retfærdige i det. Vi vil gerne opnå, at Lars bliver ligestillet med de nyrepatienter, hvis sager ikke er forældet. Og han  er ikke ligestillet med de andre ofre  på nuværende tidspunkt, siger Henrik Willadsen. - Jeg ved ikke hvor mange gange jeg har troet, at nu var det ovre. Jeg vil have sagen afsluttet. Jeg synes det er at trække folk i pinebænken at skulle vente så længe. Det er der ingen rimelighed i. Sundheds – og ældreministeriet har anmodet finansministeriet om at udvide puljen med 10 millioner kroner, så der blandt andet er penge til at hjælpe Lars Gjøderum. - Jeg tror ikke på noget, før jeg ser noget. Jeg har opgivet at tro på noget. Det har jeg gjort for mange gange og blevet skuffet.

Opsummering:
Lars Gjøderum har efter flere år ikke fået erstatning, efter han blev invalideret af kontrastvæsken omniscan.